Abruka küla

Abruka (kohakääne Abrukasse või AbrukaleEesti kohanimeraamat, lk. 25) on küla Saare maakonnas Saaremaa vallas.

Peale Abruka saare kuuluvad küla territooriumile lähisaared Vahase, Kasselaid, Linnusitamaa ja Kirjurahu.

Abruka mõisa kohta on teateid alates 16. sajandi keskelt. Varem on Abruka kuulunud ka Nolgimõisa mõisa alla (saksa keeles Schultzenhof). 18. sajandi lõpu Abruka kaardil on märgitud üksnes mõis. See kuulus Anseküla kihelkonda. Ka 1811. aasta kaardil pole küla, ent 1893. aasta kaardil on hilisema küla kohale juba märgitud soldatiplatsid. Mõisa saksakeelne nimi on Abro ja 1900. aasta paiku on saarel nimetatud Абро küla. 1920. aastatel tekkis mõisa maadele asundus, mis liideti pärast 1930. aastaid külaga.

1950. aastast kuulus Abruka Kuressaare külanõukogusse, mis 1952 nimetati Kingissepa külanõukoguks. Pärast külanõukogude kaotamist 1990. aastate alguses sai Abruka Kuressaare valla osaks. 1999. aastal Kuressaare ja Kaarma vald ühendati. Uue omavalitsusüksuse nimi oli samuti Kaarma vald. 2014 moodustati Kaarma ja selle naabervaldade ühinemisel Lääne-Saare vald, kuhu Abruka kuulus kuni 2017. aasta Eesti omavalitsusreformini.

Rahvasuus jagatakse küla kolmeks: endise mõisakoha juures edelas Kelmiküla, kagus Kopliküla ehk Vanamõisa ja põhjas Suurküla ehk Vanaküla.

Külas oli 2003. aasta seisuga 31 talu (üks neist Vahase saarel). 2011. aasta rahvaloenduse andmetel elas külas 16 inimest, kõik eestlased.

Viited

küla
Kategooria:Saaremaa valla külad